**FIȘĂ TEHNICĂ**

**ADER 7.3.4. - Cercetări privind selecția „in vitro” în vederea identificării, multiplicării și promovării unor genotipuri de cartof dulce cu toleranță la stresul termohidric**

**CONTRACTOR - SCDCPN Dăbuleni**

1. Diversificarea sortimentului de specii și soiuri adaptate solurilor nisipoase, prin includerea în asolamente a cartofului dulce.

2. Creșterea rezistenței plantelor de cartof dulce la secetă şi la infecțiile patogene prin producerea de lăstari de cartof dulce in vitro.

3. Selecția in vitro și introducerea în sistemul oficial de testare și înregistrare a 2 genotipuri de cartof dulce tolerante la stresul termohidric și cu capacitate mare de producție (DK 19/1 și DK 19/5).

4. Promovarea culturii de cartof dulce în rândul producătorilor și consumatorilor români și nu numai prin participarea echipei de lucru a proiectului la diferite manifestări științifice, târguri, expoziții, emisiuni radio și tv:

- șase lucrări șiințifice publicate în reviste indexate în baze de date internaționale (BDI și ISI);

- șase comunicări științifice în țară, în cadrul diferitelor sesiuni și simpozioane științifice;

- organizarea mesei rotunde *Măsuri de creștere a toleranței cartofului dulce la condițiile de stres termohidric impus de schimbările climatice* (24 septembrie 2021, SCDCPN Dăbuleni);

- organizarea workshop-ului *Specii horticole valoroase aclimatizate la SCDCPN Dăbuleni* (14 octombrie 2021)

- înființarea de loturi demonstrative cu cartof dulce, în județele Dolj și Călărași;

- producerea de material săditor (lăstari) pentru fermierii interesați;

- numeroase interviuri la radio și televiziune cu scopul de a promova cultura de cartof dulce în rândul consumatorilor și fermierilor români

(<https://www.facebook.com/Digi24HD/videos/420080053539638/>, <https://www.stirilekanald.ro/cartofii-dulci-de-dabuleni-bat-pepenii-20257290>, <https://stirileprotv.ro/video/cartofii-dulci-din-romania-au-ajuns-la-dimensiuni-record-un-singur-exemplar-cantareste-chiar-si-trei-kilograme/62293238/>);

- participarea la târguri și expoziții cu liniile de cartof dulce studiate în proiect (Toamna horticolă bucureșteană, INDAGRA, *Creații ale cercetării agricole românești* - 13-14 octombrie 2022, ASAS București; *Ziua națională a produselor românești* - 8-10 octombrie 2022, MADR București; *60 de ani de învățământ horticol la Craiova*, 13-14 octombrie 2022, expoziție organizată de UCV Craiova, etc.).

5. Pagină web a proiectului (<https://www.proiect-ader734.scdcpndabuleni.ro/>).

6. Omologarea soiurilor de cartof dulce ***Dabu 23*** și ***Koretta*** în martie 2023 și înscrierea acestora în Catalogul oficial al soiurilor de plante de cultură din România pentru anul 2023.